
Ajuntament de Benimodo

BASES ESPECÍFIQUES RECTORES QUE HAN DE REGIR LA CONVOCATÒRIA D'AJUDES ECONÒMIQUES PER A LA REHABILITACIÓ I PINTURA DE FAÇANES I COBERTES D'IMMOBLES DEL CENTRE HISTÒRIC DE BENIMODO. ANY 2022
1. OBJECTE I FINALITAT
És objecte de les presents bases la regulació de la convocatòria i concessió de les ajudes econòmiques que l'Ajuntament de Benimodo podrà atorgar a fi de col·laborar en el finançament de la rehabilitació i pintura de façanes i cobertes d'immobles del centre històric de Benimodo que estiguen catalogats o posseïsquen valors ambientals i es realitzen durant l'any 2022 o s’hagen realitzat en l’any 2021. Estes ajudes econòmiques tenen la forma de subvencions a fons perdut.
Les ajudes regulades en les presents bases aniran destinades a finançar les despeses de rehabilitació i pintura de façanes i cobertes de cases i edificis situats en el centre històric sempre que estes actuacions s'executen d'acord amb les ordenances particulars de les zones d'ordenació urbanística en sòl urbà, segons allò que s'ha especificat en el capítol segon, article 3.2.1 NUCLI  HISTÒRIC, del PGOU de Benimodo.
Estes actuacions comprendran el següent:
•	Rehabilitació o pintura de façana
•	Rehabilitació de coberta
•	Actuació de rehabilitació en coberta i en façana
Serà condició indispensable que les cases i edificis objecte d'estes ajudes estiguen situades dins dels límits del nucli històric de Benimodo, delimitat segons el PGOU pels carrers següents: C/ Poeta Durán i Tortajada, C/ 25 d'Abril, C/ 9 d'Octubre, Camí de Carlet, C/ Muralla Llarga, C/ 1 de Maig, C/ Canalets i C/ Colom, com figura en la documentació gràfica pla B.1 ORDENACIÓ URBANÍSTICA.
2. MARC NORMATIU
Les ajudes es concediran en concepte de subvenció i es regiran per aquestes Bases, per la Llei d'Hisendes Locals, per la Llei General de Subvencions 38/2003 de 17 de novembre, pel Reial Decret 887/2006 de 21 de juliol i per les Bases d'Execució del Pressupost Municipal per a 2022.
Les ajudes concedides mitjançant aquesta convocatòria no precisen de la seua notificació a la Comissió Europea.
3. RÈGIM, QUANTIA I COMPATIBILITAT DE LES SUBVENCIONS
Règim:
El procediment que regula aquesta convocatòria és el de concurrència no competitiva, sotmès al sistema de valoració establert en funció dels criteris fixats en la present convocatòria, de conformitat amb allò que disposa l'article 22.1 de la Llei 38/2003, de 17 de novembre, General de Subvencions.
Crèdits pressupostaris i quanties de les ajudes:
L’import global màxim destinat a atendre les subvencions a què es refereix la present convocatòria ascendeix a un total de 5.000 € i s’aplicarà amb càrrec a l’aplicació pressupostària 1522.78000 dels Pressupostos de despeses del exercici 2022.
Compatibilitat de les subvencions:
Les ajudes previstes en les presents bases seran compatibles amb qualssevol altres subvencions que puguen atorgar altres institucions públiques amb el mateix objecte i finalitat, sempre que el total percebut no supere el 100% del total dels conceptes subvencionables.
En cas de concurrència de diverses ajudes amb la mateixa finalitat de tal forma que s'aconseguisquen els límits màxim assenyalats en el punt 7.1, seran directament deduïbles de l'ajuda concedida qualssevol altres atorgades per altres entitats públiques o privades, fins a arribar al límit màxim fixat.
[bookmark: _Hlk96587886]4. BENEFICIARIS I DOCUMENTACIÓ A PRESENTAR
Beneficiaris:
Podran sol·licitar les ajudes les persones que complisquen els següents requisits:
a) Complir amb els requisits establits en les presents bases.
b) Haver justificat correctament qualsevol subvenció anteriorment atorgada per l'Ajuntament de   Benimodo, excepte en aquells casos en què no haja finalitzat el corresponent termini de justificació.
c) Els previstos en l'article 13 de la Llei 38/2003, de 17 de novembre, General de Subvencions.
Documentació a presentar:
a) Sol·licitud de participació degudament emplenada (Annex I).
b) Declaració responsable (Annex II).
c) Pressupost de l'actuació a subvencionar.
d) Una fotografia en color de la façana i/o coberta abans de la intervenció.
Obligacions dels beneficiaris:
a) Sotmetre's a les actuacions de comprovació de l'Ajuntament i a les de control financer que corresponen a la seua Intervenció.
b) Comunicar a l'Ajuntament l'obtenció de subvencions o ajudes per a la mateixa finalitat.
c) Comunicar a l'Ajuntament la modificació de qualsevol circumstància tant objectiva com subjectiva que haguera sigut tinguda en compte per a la concessió de la subvenció.
d) Realitzar la intervenció en la façana com s'especifica en l'informe de l'arquitecte tècnic municipal que es facilitarà junt amb la Resolució de concessió de la subvenció.
e) Les obligacions previstes en l'article 14 de la Llei 38/2003, de 17 de novembre, General de Subvencions.
5.  SOL·LICITUD DE LES AJUDES
Forma i termini de presentació.
Els qui desitgen prendre part en aquesta convocatòria hauran de sol·licitar-ho en instància normalitzada segons els annexos de les presents bases i de conformitat amb el que es disposa en les presents bases.
Les sol·licituds degudament emplenades i signades s'hauran de presentar preferentment a través del Registre General de l'Ajuntament de Benimodo sense perjudici del que es disposa per l'article 16 de la Llei 39/2015, d'1 d'octubre, del Procediment Administratiu Comú de les Administracions Públiques.
Així mateix, es podrà realitzar a través del registre electrònic disponible en la seu electrònica d'aquest Ajuntament https://benimodo.sedelectronica.es/info.0 , havent de ser signada per l'interessat amb qualsevol dels sistemes de signatura electrònica establits en els articles 9 i 10 de la Llei 39/2015, d'1 d'octubre, del Procediment Administratiu Comú de les Administracions Públiques i enviada pel procediment telemàtic establit, quedant així presentada amb caràcter general.
El termini de presentació de sol·licituds serà de 60 dies naturals a comptar a partir de l'endemà a la publicació d'aquesta convocatòria en el Butlletí Oficial de la Província de València, havent d'acompanyar a la sol·licitud la documentació indicada en l'apartat 4.
La present convocatòria, una vegada aprovada, es remetrà a la Base  de dades Nacional de Subvencions i el seu extracte es publicarà en el Butlletí Oficial de la Província. També s'exposarà en el Tauler d'edictes Electrònic de l'Ajuntament de Benimodo (https://benimodo.sedelectronica.es/info.0). 
Finalitzat el període de presentació de sol·licituds es farà esment a la publicació del “llistat provisional de les sol·licituds admeses i excloses” en el Tauler d'edictes Electrònic de l'Ajuntament de Benimodo. En aquest llistat s'inclouran les sol·licituds admeses a tràmit i les  sol·licituds provisionalment excloses per falta de documentació.
S'obrirà llavors un termini d'esmena de deu dies hàbils perquè les persones interessades aporten la documentació que  els  haja  sigut requerida en aqueix termini de manera que, si així no ho feren, es tindran per desistides de la seua petició, quedant les sol·licituds definitivament excloses.
La llista d'aspirants admesos i exclosos inclourà, almenys, els seus cognoms i nom conforme a la normativa vigent en matèria de protecció de dades, així com, si escau, les causes d'exclusió.
La participació en la present convocatòria suposa l'acceptació de les bases per part dels sol·licitants.
6. CRITERIS DE VALORACIÓ
A. Les vivendes catalogades:
- Les que es troben en el document actualment en tramitació (annex, vivendes catalogades).
- El 75 % del pressupost.
- El límit màxim es fixa en 1.500 euros si la vivenda s'obri a un únic carrer i 1.700 euros si s'obri a dos o més carrers.
B. Les vivendes no catalogades:
- Tindre una antiguitat de més de 30 anys.
- Tindre valor ambiental, és a dir, que responga a una construcció tradicional del centre històric.
- Informe favorable del tècnic municipal indicant que reuneix els requisits exigits.
- El 50% del pressupost.
- El límit màxim es fixa en 1.000 euros si la vivenda s'obri a un únic carrer i 1.200 euros si s'obri a dos o més carrers.
C. Tindran prioritat les sol·licituds subscrites per interessats que no hagueren rebut subvenció en l’any 2020. No obstant això, no podran ser beneficiàries de les ajudes aquelles persones que hagen rebut altres ajudes per a la mateixa finalitat.
D. En el cas que la subvenció incloga la pintura de la façana de l'immoble, el color o colors a utilitzar seran dins de la RAL (gamma de colors) assenyalats per l'arquitecte tècnic municipal.
E. Les subvencions previstes en la present convocatòria es finançaran amb càrrec al pressupost municipal de 2022.
La concessió de les ajudes estarà condicionada a la disponibilitat pressupostària i es concediran les subvencions en atenció a la data de registre d'entrada de la sol·licitud presentada.
PRESSUPOST
Es considera pressupost, als efectes previstos en les presents Bases, el cost real de l'actuació rehabilitadora i de pintura de façanes a via pública, que es determinarà pels factors següents:
•	Preu total de les obres justificat per mitjà de factures emeses per l'empresa que les execute o factures del material utilitzat a l´actuació.
•	Quan l'actuació estiga dins de la rehabilitació integral de l'edifici, haurà de desglossar-se el pressupost per partides perquè esta Administració puga realitzar els càlculs necessaris per a establir el pressupost de la rehabilitació o pintura de la façana i/o coberta.
No s'inclourà l'Impost sobre el Valor Afegit com a concepte subvencionable.
7. INSTRUCCIÓ I RESOLUCIÓ DE LA CONVOCATÒRIA
El procediment per a la concessió dels premis s'iniciarà sempre d'ofici, mitjançant Resolució d'Alcaldia que aprovarà la convocatòria pública. La competència per a la instrucció dels expedients correspondrà a la Secretaria de l'Ajuntament.
Acabat el termini de presentació de sol·licituds, l'autoritat convocant, a proposta de l'òrgan instructor, dictarà la resolució, en el termini màxim d'un mes, que declare aprovada la llista d'admesos i exclosos. En aquesta resolució, que es publicarà en el tauler d'anuncis de la seu electrònica municipal, https://benimodo.sedelectronica.es/info.0, s'indicarà la relació d'aspirants admesos i exclosos, els llocs en els quals es troben exposades al públic les llistes completes d'aspirants admesos i exclosos i s'assenyalarà un termini de deu dies hàbils per a esmenar, si escau, els defectes que hagueren motivat l'exclusió o omissió.
Finalitzat aquest termini, en el cas que s'hagueren produït modificacions, aquestes es publicaran a través dels mateixos mitjans utilitzats en les relacions inicials d'admesos i exclosos.
Els aspirants que, dins del termini assenyalat, no esmenen l'exclusió o al·leguen l'omissió, justificant el seu dret a ser inclosos en la relació d'admesos, seran definitivament exclosos del procediment.
La llista d'aspirants admesos i exclosos inclourà, almenys, els seus cognoms i nom conforme a la normativa vigent en matèria de protecció de dades, així com, si escau, les causes d'exclusió.
Comissió avaluadora:
Per a l’estudi i valoració de les sol·licituds acollides a la present convocatòria, es constituirà una comissió tècnica d’avaluació, formada per l’Alcaldia o persona en qui delegue, tres funcionaris designats per l'Ajuntament de Benimodo, i un secretari, actuant com a tal el Secretari de la Corporació o funcionari en qui delegue.
La comissió tècnica d'avaluació elevarà proposta a la Alcaldia en el termini de 30 dies comptats des del següent dia hàbil en que finalitze el termini de presentació d'instàncies.
L'òrgan instructor, a la vista de l'expedient i de l'informe de l'òrgan col·legiat, formularà la proposta de resolució provisional, degudament motivada, que haurà de notificar-se als interessats en la forma que establisca la convocatòria, i es concedirà un termini de 10 dies per a presentar al·legacions.
Es podrà prescindir del tràmit d'audiència quan no figuren en procediment ni siguen tinguts en compte altres fets ni altres al·legacions i proves que les adduïdes pels interessats. En aquest cas, la proposta de resolució formulada tindrà el caràcter de definitiva.
Examinades les al·legacions adduïdes si escau pels interessats, es formularà la proposta de resolució definitiva, que haurà d'expressar el sol·licitant o la relació de sol·licitants per als quals es proposa la concessió de la subvenció, i la seua quantia, especificant la seua avaluació i els criteris de valoració seguits per a efectuar-la.
L'expedient de concessió de subvencions contindrà l'informe de l'òrgan instructor en el qual conste que de la informació que obra en el seu poder es desprèn que els beneficiaris compleixen tots els requisits necessaris per a accedir a aquestes.
Una vegada aprovada la proposta de resolució definitiva, l'òrgan competent resoldrà el procediment. La resolució es motivarà de conformitat amb el que disposen les bases reguladores de la subvenció devent, en tot cas, quedar acreditats en el procediment els fonaments de la resolució que s'adopte i, a més de contenir el sol·licitant o relació de sol·licitants als quals es concedeix la subvenció, farà constar de manera expressa la desestimació de la resta de les sol·licituds.
L'òrgan competent per a la resolució del procediment serà l'Alcaldia.
Termini de resolució:
El termini màxim de resolució i notificació serà de sis mesos.El venciment del termini màxim sense haver-se notificat la resolució legitima als interessats per a entendre desestimada per silenci administratiu la sol·licitud de concessió de la subvenció, d’acord amb el que preveu l’article 25.5 de la Llei 38/2003, de 17 de novembre.
8. JUSTIFICACIÓ I PAGAMENT DE L’AJUDA
Termini per a justificar i documentació necessària:
La justificació de la subvenció haurà de realitzar-se, una vegada notificada la resolució, abans del dia 15 de novembre de 2022.
S’haurà d’aportar la documentació següent:
a) Fotografia en color de la façana i/o coberta en la que s'ha realitzat l'actuació.
b) Memòria econòmica justificativa del cost de les activitats realitzades, acompanyada de la documentació establerta en l'article 72.2 del R.D.  887/2006:
· Relació classificada de les despeses de l'activitat, amb identificació de creditor i del document, import, data d'emissió i, si escau, data de pagament.
· Factures(*) i documentació acreditativa del pagament, diligenciades per  a fer constar que les factures aportades no seran presentades com a documentació justificativa per a altres subvencions o ajudes.
(*) Les factures aportades hauran de complir amb els requisits exigits pel reglament que regula les obligacions de facturació aprovat pel Reial Decret 1619/2012, de 30 de novembre, i altres documents de valor probatori equivalent en el tràfic jurídic mercantil o amb eficàcia administrativa, en original o fotocòpia compulsada.
No s'acceptaran com a despeses subvencionables les derivades de dietes i nòmines de personal.
· Una relació detallada d'altres ingressos o subvencions que hagen finançat l'activitat subvencionada amb indicació d'import i procedència.
c) Certificat de la titularitat del número de compte bancari de l'interessat on es realitzarà la transferència de la subvenció concedida.
d) Justificant de la transferència bancària corresponent al pagament de la factura.
Pagament de la subvenció:
Una vegada realitzada la justificació per l’import total subvencionat, es procedirà a realitzar la tramitació corresponent per al pagament.
Es produirà la pèrdua del dret de cobrament total o parcial de la subvenció en  el supòsit de falta de justificació o de la concurrència d’alguna de les causes previstes en l’article 37 de la Llei 38/2003, General de Subvencions.
La percepció indeguda de l'ajuda per part de les famílies motivarà la incoació de les actuacions municipals per al  reintegrament  de  les quantitats percebudes irregularment des del dia que deixaren de reunir-se els requisits que van justificar la seua concessió.
9. NORMATIVA COMPLEMENTÀRIA
En allò no previst en les presents bases s’aplicarà, sempre que siga procedent, el règim previst en la Llei 38/2003, de 17 de novembre, General de Subvencions, R.D. 887/2006, de 21 de juliol, pel qual s’aprova el Reglament de la indicada Llei, Bases d’Execució del pressupost Municipal de l’exercici corresponent i la resta de normativa de desplegament i complementària.
10. RECURSOS
Les resolucions definitives que es dicten esgoten la via administrativa i contra elles podrà interposar-se recurs potestatiu de reposició en  el termini d'un mes a comptar des de l'endemà a la publicació, davant  el mateix òrgan que les va dictar.

Davant la desestimació per silenci administratiu, en virtut de l’article 25 de la Llei 38/2003, de 17 de novembre, General de Subvencions, podrà interposar-se, enfront de l'acte presumpte, idèntic recurs en qualsevol moment a partir de l'endemà a aquell en què, d'acord amb la seua normativa específica, es produïsca l'acte presumpte.
Tot això sense perjudici que en tots dos supòsits la persona interessada puga interposar directament recurs contenciós administratiu en la forma, termini i condicions fixades en l’article 46 de la Llei 29/98 de 13 de juliol, Reguladora de la Jurisdicció Contenciós Administrativa,  o  qualsevol  un altre recurs que estime pertinent.
El recurs es resoldrà sobre la base de la documentació presentada per la persona interessada en el moment de la sol·licitud  i,  si  n'hi  haguera, aquella presentada en el termini d'esmena d'expedients.
11. INFRACCIONS I SANCIONS
El règim jurídic de les infraccions i sancions en matèria d'ajudes de serveis socials per a despeses de menjador escolar és l'establit en el Títol IV de la Llei 38/2003, de 17 de novembre, General de Subvencions.
L'Ajuntament es reserva les facultats i quantes funcions d'inspecció i control siguen necessàries per al desenvolupament i bona fi de les ajudes concedides, inclòs l'exercici de les potestats administratives a les quals pertoque i la presentació de les accions judicials que siguen procedents.
Benimodo a la data de la signatura electrónica
L’Alcalde
Francisco Teruel Machí








ANNEX I. SOL·LICITUD DE PARTICIPACIÓ
Sr./Sra. _____________________________________amb NIF núm. _____________________________, i domicili a l'efecte de notificacions en __________________________________________________________________________, Telèfon.______________________, en nom propi o en representació de Sr./Sra. _____________________________________________________________, amb NIF núm. ___________________, a l'efecte de la seua participació en el procediment de concessió d’ajudes econòmiques per a la rehabilitació i pintura de façanes i cobertes d'immobles del centre històric de Benimodo per a l’any 2022 (exp. 112/2022).
EXPOSA:
1. Que conec i accepte en la seua integritat les bases i convocatòria reguladores de la concessió de les ajudes econòmiques per a la rehabilitació i pintura de façanes i cobertes d'immobles del centre històric de Benimodo per a l’any 2022 (exp. 112/2022).
2. Que acompanye els documents exigits en les bases de la present convocatòria, declarant sota la meua responsabilitat que són certs les dades consignades en aquesta sol·licitud.
SOL·LICITA (marcar la casella corresponent):
1. Participar en el procediment de concessió de les ajudes econòmiques per a la rehabilitació i pintura de façanes i cobertes d'immobles del centre històric de benimodo per a l’any 2022 (exp. 112/2022):
Adjunte pressupost i fotos en concepte de:
· Reforma. 
· Façana.
· Pintura. 
· Coberta. 
en la vivenda situada al carrer ________________________________, nº___ , d’aquesta població.
Documentación que se aporta:
· Sol·licitud de Participació (Annex I).
· Declaració responsable (Annex II).
· Pressupost de l'actuació a subvencionar.
· [bookmark: _Hlk96594558]Una fotografia en color de la façana i/o coberta abans de la intervenció.
INFORMACIÓ LEGAL: Les dades de caràcter personal recollits en aquest document seran utilitzats exclusivament per a gestionar el procediment de concessió de les ajudes econòmiques per a la rehabilitació i pintura de façanes i cobertes d'immobles del centre històric de benimodo per a l’any 2022 (exp. 112/2022). El responsable d'aquestes dades és l'Alcaldia de l'Ajuntament, davant el titular del qual pot l'interessat exercitar els drets d'accés, rectificació, oposició o cancel·lació de dades en els termes i amb els requisits establits en la Llei orgànica 3/2018, de 5 de desembre, de Protecció de Dades Personals i garantia dels drets digitals.
En ____________, a ___ de ________de 20__.
Signatura del declarant,

Signat: ________________»












ANNEX II.- «MODEL DE DECLARACIÓ RESPONSABLE
[bookmark: _Hlk96595569]Sr./Sra. _____________________________________amb NIF núm. _____________________________, i domicili a l'efecte de notificacions en __________________________________________________________________________, Telèfon.______________________, en nom propi o en representació de Sr./Sra. _____________________________________________________________, amb NIF núm. ___________________, a l'efecte de la seua participació en el procediment de concessió d’ajudes econòmiques per a la rehabilitació i pintura de façanes i cobertes d'immobles del centre històric de Benimodo per a l’any 2022 (exp. 112/2022).
DECLARA SOTA LA SEUA RESPONSABILITAT:
PRIMER.- Que es disposa a participar en el procediment de concessió d’ajudes econòmiques per a la rehabilitació i pintura de façanes i cobertes d'immobles del centre històric de Benimodo per a l’any 2022 (exp. 112/2022).
- Que no està incursa en cap de les prohibicions establides en l'article 13, de la Llei 38/2003, de 17 de novembre, General de Subvencions, per a rebre subvencions públiques.
- Si escau, que actua en representació de l'interessat i es compromet a acreditar aquesta representació en els termes establits en l'article 5 de la Llei 39/2015, d'1 d'octubre, del Procediment Administratiu Comú de les Administracions Públiques i Codi Civil.
- Que es troba al corrent de les obligacions tributàries i amb la Seguretat Social, en els termes establits en els articles 18 i 19 del Reglament de la Llei 38/2003 General de Subvencions.
- Que no ha rebut altres ajudes per a la mateixa finalitat.
- Que autoritza l'Ajuntament de Benimodo a recaptar dades sobre el padró i impostos municipals.
· [bookmark: _Hlk95137513]Sí
· No.
- Que desitja relacionar-se amb l'Ajuntament de Benimodo per mitjans electrònics (arts. 14 i 41 de la Llei 39/2015.
· Sí, sent l'adreça de correu electrònic “habilitada” per a efectuar les notificacions la següent: __________________________________.
· No.
SEGON.- Que es compromet a acreditar la possessió i validesa dels documents a què es fa referència en l'apartat primer d'aquesta declaració, en cas que siga proposat com a beneficiari de la subvenció o en qualsevol moment en què siga requerit per a això.
I per deixar-ne constància, signe la present declaració.

En ____________, a ___ de ________de 20__.
Signatura del declarant,

Signat: ________________»

